En heldig oddset-spiller købte en kupon i Brønderslev, som nu er 281.000 kr. værd.

En Oddset-spiller fra Brønderslev viste forrygende form onsdag aften. Vedkommende fandt fem kampe og flettede et odds på 2.812 sammen. Alle væddemålene gik hjem, og nordjyden er derfor blevet 281.000 kr. rigere. Personen spillede på fem handicap-kampe, spillede storsejre på dem alle og ramte derved odds 2.812. Han satte 100 kr. på kuponen, der er købt ved Løvbjerg Brønderslev. Udover dygtighed skal der ofte også lidt held til, hvis det skal lykkes. Det gælder også for denne nordjyde, der måtte helt hen i overtiden, før Leverkusens Kiessling sparkede bolden i netmaskerne til 4-2 mod Bayern München - og dermed sikrede Oddset-spillerens fjerde kamp på kvitteringen. Dermed manglede blot en sejr på mindst to mål til Manchester City, der havde besøg af Aston Villa. Mon ikke Oddset-spilleren har bidt negle længe, men i det 89. minut af kampen, kunne han bryde ud i jubel, da Philips skød 2-0-sejren i hus. Vinderkuponen 119. 2 Wolfsburg - Werder Bremen (1-0) 3-5 5.60 122. 1 Fenerbahce - Sivasspor (0-1) 3-2 2.70 132. 1 Athletic Bilbao - Sevilla (0-1) 3-1 5.30 143. 1 Leverkusen - Bayern München (0-1) 4-3 5.85 149. 1 Manchester C - Aston Villa (0-1) 2-1 6.00 Hos danske spil gør man opmærksom på, at nordjyder måske er blandt de dygtigste Oddset-spillere. I hvert fald er det ikke mere end et par uger siden, at en spiller fra Aalborg ramte odds 1.330 og vandt 399.000 kroner.